CELEX: 32014D0711
Language: et
Date: 2012-09-24 00:00:00
Title: 2014/711/EL: Nõukogu otsus, 24. september 2012 , millega kirjutatakse liidu ja selle liikmesriikide nimel alla protokoll Euroopa – Vahemere piirkonna lepingu juurde, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel, et võtta arvesse Bulgaaria Vabariigi ja Rumeenia ühinemist Euroopa Liiduga, ning kohaldatakse seda ajutiselt

14.10.2014   
            
            
               ET
            
            
               Euroopa Liidu Teataja
            
            
               L 296/1
            
         NÕUKOGU OTSUS,
   24. september 2012,
   millega kirjutatakse liidu ja selle liikmesriikide nimel alla protokoll Euroopa – Vahemere piirkonna lepingu juurde, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel, et võtta arvesse Bulgaaria Vabariigi ja Rumeenia ühinemist Euroopa Liiduga, ning kohaldatakse seda ajutiselt
   
      (2014/711/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 5,
   võttes arvesse Bulgaaria ja Rumeenia ühinemisakti, eriti selle artikli 6 lõiget 2,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               23. oktoobril 2006 andis nõukogu komisjonile volitused pidada Euroopa Ühenduse ja selle liikmesriikide nimel Tuneesia Vabariigiga (edaspidi „Tuneesia”) läbirääkimisi protokolli üle Euroopa — Vahemere piirkonna lepingu juurde, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel, (1) et võtta arvesse Bulgaaria Vabariigi ja Rumeenia ühinemist Euroopa Liiduga (edaspidi „protokoll”).
            
         
               (2)
            
            
               Kõnealused läbirääkimised lõppesid komisjonile edukalt.
            
         
               (3)
            
            
               Tuneesiaga kokku lepitud protokolli artikli 8 lõikes 2 on sätestatud protokolli ajutine kohaldamine enne selle jõustumist.
            
         
               (4)
            
            
               Protokoll tuleks alla kirjutada ja seda tuleks kohaldada ajutiselt seni, kuni selle ametlikuks sõlmimiseks vajalikud menetlused on lõpule viidud,
            
         ON VASTU VÕTNUD KÄESOLEVA OTSUSE:
   Artikkel 1
   1.   Et võtta arvesse Bulgaaria Vabariigi ja Rumeenia ühinemist Euroopa Liiduga, kiidetakse liidu ja selle liikmesriikide nimel heaks protokolli allakirjutamine Euroopa — Vahemere piirkonna lepingu juurde, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel, eeldusel et see sõlmitakse.
   2.   Protokolli tekst on lisatud käesolevale otsusele.
   Artikkel 2
   Nõukogu eesistujal on õigus nimetada isik(ud), kes on volitatud protokollile liidu nimel alla kirjutama.
   Artikkel 3
   Protokolli kohaldatakse ajutiselt alates 1. jaanuarist 2007 kuni selle sõlmimiseks vajalike menetluste lõpuniviimiseni.
   Artikkel 4
   Käesolev otsus jõustub selle vastuvõtmise päeval.
   
      Brüssel, 24. september 2012
      
         
            Nõukogu nimel
         
         
            eesistuja
         
         A. MAVROYIANNIS
      
   
   
      (1)  EÜT L 97, 30.3.1998, lk 2.